als_Latn dik_Latn sna_Latn
Komisioni i Zgjedhjeve të Ganës tha se z. Atta Mills kishte mundur kandidatin e partisë në pushtet, Nana Akufo-Addo, me më pak se 0.5 përqind të votave.
Rezultati u shpall pas votimit në njërën prej zonave elektorale të vendit, ku procesi ishte shtyrë për shkak të parregullsive.
Kreu i Komisionit tha se para se të shpallte fituesin, kishte shqyrtuar pretendimet për manipulim që kishin ngritur të dyja palët.
Presidenti në largim i Ganës, John Kufuor, u ka bërë thirrje të dyja palëve që ta pranonin rezultatin e zgjedhjeve.
Ai paralajmëroi për mundësinë e një krize kushtetuese nëse presidenti i ri nuk do të bënte betimin në post sipas planit të mërkurën.
Z. Atta Mills, ish-zëvendëspresident i vendit, para këtyre zgjedhjeve, ka humbur dhe dy palë zgjedhje të tjera presidenciale që ishin fituar nga z. Kufuor.
als_Latn als_Latn als_Latn als_Latn als_Latn als_Latn